open-index/open-wikipedia-markdown huggingface dataset:
মাঝি জাতি

**মাঝি জনগোষ্ঠী** হল নেপালের তরাই অঞ্চলের একটি আদিবাসী জাতিগোষ্ঠী ।   
তারা প্রধানত নদী ও নদীতীরবর্তী অঞ্চলে বসবাস করে। মাছ ধরা, নৌকা চালানো, মরিচ শুকানো এবং কৃষিকাজের মাধ্যমে তারা জীবিকা নির্বাহ করে।   
তাদের মাতৃভাষা হলো মাঝি ভাষা। মাঝি জনগোষ্ঠীর বসবাস মূলত সপ্তকোশী নদীর উপনদীগুলোর তীরবর্তী অঞ্চল, যেমন সুনকোশী, তামাকোশী, দুধকোশী, অরুণ, বরুন, লিখু ও তামুর নদীর ধার বরাবর বিস্তৃত পাহাড়ি ও তরাই এলাকায়।   
তাদের নিজস্ব ভাষা, ধর্ম, সংস্কৃতি, আচার-অনুষ্ঠান, রীতিনীতি ও জীবনধারা রয়েছে। মাঝিরা নেপালের অন্যতম প্রান্তিক জনগোষ্ঠী হিসেবেও পরিচিত। 

## উৎপত্তি
নেপালি ভাষায় "মাঝি" শব্দের অর্থ জেলে। বর্তমান মাঝি জনগোষ্ঠীর উৎপত্তি সম্পর্কে একাধিক কাহিনি ও বিশ্বাস প্রচলিত আছে। সিন্ধুলি ও রামেচাপ জেলার বহু প্রবীণ মাঝির মতে, তাদের পূর্বপুরুষরা রামায়ণসহ প্রাচীন হিন্দু মহাকাব্যের চরিত্রদের বংশধর।   
আরও এক মত অনুযায়ী, তারা নেপালের প্রাচীন নদীপথে নৌকা চালানো জনগোষ্ঠীর উত্তরসূরি, যাদের জীবিকা ছিল নদী ও পানির সঙ্গে ঘনিষ্ঠভাবে সম্পর্কিত।

## সংস্কৃতি
মাঝি জনগোষ্ঠীর পূর্বপুরুষরা নদী ও জলপথ নির্ভর জীবনযাপনে অভ্যস্ত ছিলেন। তাদের প্রধান পেশা ছিল নৌকা চালানো ও মাছ ধরা।   
তাদের লোককাহিনি, গান ও নৃত্য প্রায়শই নদী, প্রকৃতি ও জীবনের সঙ্গে গভীর সম্পর্ক তুলে ধরে। ঐতিহ্যবাহী কাঠের নৌকা "দোহি" তাদের জীবনের প্রতীক হিসেবে পরিচিত।   
প্রজন্মের পর প্রজন্ম ধরে মাঝিরা নেপালের নদীগুলোতে পরিবহন ও বাণিজ্যে গুরুত্বপূর্ণ ভূমিকা পালন করেছে। তারা মানুষ, পণ্য ও গবাদি পশু নদীপথে পরিবহন করত।  
বোটে বা অন্যান্য নদীনির্ভর গোষ্ঠীর সঙ্গে তাদের সংস্কৃতি, পেশা ও রীতিনীতিতে মিল রয়েছে। নদীতীরবর্তী জীবিকা, মাছ ধরা, নৌকা চালানো, নদীতে সোনার কণিকা সংগ্রহ, কৃষিকাজ ও পশুপালন তাদের প্রধান পেশা।  
জন্ম, মৃত্যু, বিবাহ ও ধর্মীয় উৎসব সম্পর্কিত রীতিনীতি অন্যান্য জাতিগোষ্ঠী থেকে ভিন্ন এবং তাদের নিজস্ব ঐতিহ্য বহন করে। 

## ভাষা
মাঝিরা মাঝি ভাষা (যা "মাঝি কুরো" নামেও পরিচিত) ব্যবহার করে, যা মধ্য ও পূর্ব নেপালের বিভিন্ন অঞ্চলে প্রচলিত। ২০১১ সালের আদমশুমারি অনুযায়ী প্রায় ২৪,০০০ জন মাঝি এই ভাষাকে তাদের মাতৃভাষা হিসেবে উল্লেখ করেছেন। মাঝি ভাষার বিভিন্ন আঞ্চলিক উপভাষা রয়েছে, যা জেলা ও অঞ্চলের ভিত্তিতে কিছুটা ভিন্ন। 

## ধর্ম
মাঝি জনগোষ্ঠী নিজেদেরকে প্রকৃতি উপাসক হিসেবে দেখে।   
যদিও তারা ধর্মীয় আচার-অনুষ্ঠানে ব্রাহ্মণ পুরোহিত নিয়োগ করে না, তবুও নিজেদেরকে হিন্দু হিসেবে পরিচিত করে। তারা বৈশাখ পূর্ণিমা, সংসারী পূজা, আইতাবারে, শ্রাবণ সংক্রান্তি, দশইন, তিহার, গোধকো ধুপ, মাঘে সংক্রান্তি ও চৈতে দশাইনের মতো উৎসব উদযাপন করে।  
এছাড়াও তারা দেবতাদের উদ্দেশ্যে বলি (পঞ্চবলি) প্রদান করে এবং বারডেন পূজা, ভূমি-পূজা ও ঝাকানি পূজার মতো ধর্মীয় আচার পালন করে। 

## বিবাহ
মাঝি সম্প্রদায়ে প্রেম-বিবাহ ও পারিবারিকভাবে নির্ধারিত বিবাহ — উভয় প্রথাই প্রচলিত। বিবাহ অনুষ্ঠানে সঙ্গীত, নৃত্য ও ভোজের বিশেষ আয়োজন থাকে, যা তাদের সামাজিক বন্ধনকে আরও মজবুত করে। 

## তথ্যসূত্র

বিষয়শ্রেণী:নেপালের জাতিগোষ্ঠী
জাতীয় ধান দিবস

[thumb|280px|জাতীয় ধান দিবসে পরিবেশিত [দই, চিড়া এবং কিছু ফলের টুকরো]]
**জাতীয় ধান দিবস** (নেপালি: राष्ट्रीय धानरोपाई दिवस) নেপালের একটি বার্ষিক উৎসব। এই উৎসবের মধ্য দিয়ে ধান রোপণের মৌসুমের সূচনা হয়। এই উৎসব প্রতি বছর আষাঢ় মাসের ১৫ তারিখে (২৯ জুন) পালিত হয়। এই উৎসবটি রোপাই দিবস, ধান দিবস এবং আষাঢ় পান্দ্রা নামেও পালিত হয়। কৃষকরা যে ধান, ডাল প্রভৃতি খাদ্যশস্য এবং শাকসবজি রোপণ করেন তার শ্রী বৃদ্ধির উদ্দেশ্যে এই উৎসব পালিত হয়।

সাধারণত ধানক্ষেতে প্রবেশের আগে গ্রামে কুচকাওয়াজ করে এই উৎসবের সূচনা হয়। এই উৎসবে লোকেরা নেপালি ঐতিহ্যবাহী পোশাক পরে। উৎসবে পুরুষ এবং মহিলাদের মধ্যে বিশেষ দায়িত্ব ভাগ করে নেওয়া হয়। পুরুষরা ক্ষেত চাষ করে, জল নিষ্কাশনের ব্যবস্থা করে, ক্ষেতের জমি সমান করে এবং চাষের জন্য জমি তৈরি করে। উৎসবের দিন ক্ষেতে লোকেরা একে অপরের উপর কাদা ছিটিয়ে উৎসব পালন করে, ধানের চারা রোপণ করে। তারা দই ও চিঁড়া দিয়ে তৈরি ঐতিহ্যবাহী খাবার খায়। সেই সঙ্গে নানা রকম লোকগীতি গায়। ঐ দিন কিছু সম্প্রদায় ধান দিবস সম্পর্কিত নানা ধরনের সাংস্কৃতিক অনুষ্ঠানের সময়সূচীও পালন করে থাকে।

নেপালে আসা পর্যটকদের মধ্যেও এই উৎসবটি সম্পর্কে আগ্রহ লক্ষ্য করা যায়। তাই এই উৎসব কৃষি পর্যটনেরও একটি অংশ হিসাবে বিশেষ পরিচিতি লাভ করেছে।

## ইতিহাস এবং তাৎপর্য
সাংস্কৃতিক রীতি অনুসারে ১৫ আষাঢ়কে ধান রোপণ শুরু করার জন্য শুভ দিন হিসেবে বিবেচনা করা হয়। এই তারিখটি বর্ষাকালে পড়ে তাই ধান রোপণের জন্য সর্বোত্তম সময় বলে মনে করা হয়। ১৪ ডিসেম্বর ২০০৪ তারিখে, নেপাল সরকার আনুষ্ঠানিকভাবে ১৫ আষাঢ়কে জাতীয় ধান দিবস হিসেবে ঘোষণা করে। “স্বয়ংসম্পূর্ণতা ও সমৃদ্ধির জন্য ধান উৎপাদন বৃদ্ধি করুন” এই প্রতিপাদ্যের অধীনে এই উদযাপন অনুষ্ঠিত হয়ে থাকে।

কর্ণালী প্রদেশের প্রাদেশিক পরিষদ জুমলা জেলা ছাড়া কর্ণালী প্রদেশে ১৫ আষাঢ় তারিখটিকে সরকারি ছুটি হিসাবে ঘোষণা করেছে। জুমলা জেলায় ২৫ মার্চ থেকে ধান রোপণ শুরু হয়।

নেপালের জিডিপিতে (মোট দেশজ উৎপাদন) চালের অবদান প্রায় ৭ শতাংশ। ২০১৮ সালের একটি সমীক্ষায় জানা যায় যে, নেপাল প্রায় ২৫ বিলিয়ন টাকার চাল আমদানি করে।

## খাদ্য
জাতীয় ধান দিবসে ঐতিহ্যগতভাবে দই এবং চিড়া খাওয়া হয়। এর সাথে ফলও পরিবেশন করা হয়।।

## প্রধান ঘটনাবলী
২০২০ সালে দ্য হিমালয়ান টাইমসের একটি সমীক্ষায় দেখা গিয়েছে যে নেপালের অনেক প্রত্যন্ত অঞ্চলের শিশুরা এই উৎসব সম্পর্কে অবগত ছিল না। ২০২০ সালে আরও জানা যায় যে, কোভিড-১৯ এর বৈশ্বিক মহামারি এবং পঙ্গপালের আক্রমণের ভয়ের কারণে উৎসবের আনন্দ ম্লান হয়ে পড়ে।

## আরও দেখুন
* নেপালের কৃষি
* নেপালের উৎসবের তালিকা
* জাতীয় শিক্ষা দিবস (নেপাল)

## তথ্যসূত্র

বিষয়শ্রেণী:নেপালের উৎসব
বিষয়শ্রেণী:নেপালের কৃষি
বিষয়শ্রেণী:নেপালের জাতীয় দিবস
কিনেমা

**কিনেমা** () হল একটি গাঁজানো সয়াবিন খাবার। কিরাতি সম্প্রদায় প্রস্তুত করে থাকে যাদের বসবাস পূর্ব হিমালয় অঞ্চলের পূর্ব নেপাল, এবং ভারতের দার্জিলিং, কালিম্পং এবং সিকিম অঞ্চল। কিনেমা, যা কিনামা নামেও পরিচিত, লিম্বু জনগণের একটি ঐতিহ্যবাহী খাবার।

## ইতিহাস
‘কিনামা’ শব্দটি লিম্বু ভাষার কিনামা থেকে এসেছে বলে মনে করা হয়, যেখানে ‘কি’ অর্থ গাঁজন করা এবং ‘নামা’ অর্থ গন্ধ পাওয়া। এটি কিরাতি জাতির একটি ঐতিহ্যবাহী খাবার।

## তথ্যসূত্র

বিষয়শ্রেণী:নেপালি রন্ধনশৈলী
ফুকুশিরো নুকাগা

**ফুকুশিরো নুকাগা** (額賀 福志郎, নুকাগা ফুকুশিরো; জন্ম ১১ জানুয়ারি ১৯৪৪) একজন জাপানি রাজনীতিবিদ। তিনি ২০২৩ সালের অক্টোবর থেকে প্রতিনিধি পরিষদের স্পিকার হিসেবে দায়িত্ব পালন করছেন। লিবারেল ডেমোক্রেটিক পার্টির সদস্য হিসেবে তিনি  ১৯৮৩ সাল থেকে প্রতিনিধি পরিষদের সদস্য এবং ইবারাকির দ্বিতীয় জেলার প্রতিনিধিত্ব করেন।  তিনি পূর্বে ২০০৭ থেকে ২০০৮ সাল পর্যন্ত অর্থমন্ত্রী ছিলেন।  এছাড়া দুবার জাপান প্রতিরক্ষা সংস্থার মহাপরিচালক এবং উপ-প্রধান মন্ত্রিপরিষদ সচিব হিসেবে দায়িত্ব পালন করেছেন।
কামরূপী সংস্কৃতি

**কামরূপী সংস্কৃতি** বলতে ঔপনিবেশিক কামরূপ জেলার মানুষের সাংস্কৃতিক রীতিনীতি বোঝায়।
## ভাষা
কামরূপের কথ্য ভাষা হল অসমীয়ার কামরূপী উপভাষা।

## ধর্ম

ঐতিহ্যগতভাবে হিন্দুধর্ম কামরূপী জনগণের প্রধান ধর্ম। কামরূপের সাংস্কৃতিক বিকাশ হিন্দু জীবনধারা দ্বারা প্রভাবিত, যা দৈনন্দিন জীবনে স্পষ্ট। বিভিন্ন পুরাণে কামাখ্যা মন্দিরকে কামরূপের হৃদয় হিসাবে উল্লেখ করা হয়েছে।

## সাহিত্য
কামরূপী সাহিত্যের লিখিত রূপ শুরু হয় কামরূপী রাজাদের তাম্রলিপির সীলমোহর এবং অন্যান্য শিলালিপি দিয়ে, সেইসাথে পূর্ব ভারতের একটি প্রধান রচনা চর্যাপদ থেকে। লুই পা, মৎস্যেন্দ্রনাথ, হেমা সরস্বতী, অনন্ত কন্দলী, হরিবর বিপ্র, রুদ্র কান্দালি এবং ভট্টদেব হলেন সুপরিচিত কামরূপী সাহিত্যিক।

## লোকসাহিত্য
কামরূপী নৃত্য হল বৈষ্ণব নৃত্যের ধরণ যা কামরূপী লোককাহিনীর অংশ।

## সংগীত

কামরূপী লোকগীত হল অনাদিকাল থেকে গাওয়া ঐতিহ্যবাহী লোকসঙ্গীত, যা জীবনের বিভিন্ন বিষয় যেমন বিবাহ, ঘুমপাড়ানি গান ইত্যাদি দিক চিত্রিত করে।

## উৎসব
কামরূপ অঞ্চলের গুরুত্বপূর্ণ উৎসবগুলি হল দামহি; ভাথলি, যা এপ্রিলের মাঝামাঝি সময়ে অনুষ্ঠিত হওয়া এক ধরণের বাঁশের পূজা; অম্বুবাচী মেলা এবং বিভিন্ন পূজা। এছাড়াও শীতকালে 'মহোহো' নামে পরিচিত দলগত গানের মাধ্যমে মশা তাড়ানোর একটি রীতি প্রচলিত। দেবী মনসার গল্পের সাথে সম্পর্কিত 'ওজাপালি' নামে পরিচিত সমবেত সঙ্গীতও রয়েছে।

## আরো পড়ুন
* গুয়াহাটি

## তথ্যসূত্র

বিষয়শ্রেণী:কামরূপী সংস্কৃতি
ন-খাওয়া

**ন-খাওয়া** () এটি অসমীয়া সমাজের একটি ঐতিহ্যবাহী কৃষি উৎসব। অগ্রহায়ণ(আঘোণ) মাসে ধান কাটার পর, লোকেরা সম্মিলিতভাবে নতুন কাটা ধানের চাল দিয়ে ভাত রান্না করে, যা *ন-খোআ* নামে পরিচিত। এই উৎসবকে কৃষিকাজের সাফল্যের প্রতীক হিসেবে বিবেচনা করা হয়। লোকবিশ্বাস অনুসারে, ন-খাওয়া (ন-খোআ) উৎসব বা নতুন ধান খাওয়ার উৎসব পৌষ মাসে করা হয় না, আগ্রহায়ণ মাসেই অনুষ্ঠিত করা হয়। তবে, কিছু অঞ্চলে, যদি মানুষ এই মাসে এটি উদযাপন করতে না পারে, তাহলে তারা মাঘ মাসে এটি পালন করে।

## ইতিহাস এবং গুরুত্ব
ন-খাওয়া উৎসবের উৎপত্তির সময় সঠিকভাবে জানা যায় না। কৃষিপ্রধান সমাজে, মানুষ একে অপরের উপর নির্ভরশীল, এবং পূর্ববর্তী সময়ে, তাদের কৃষিকাজে একে অপরকে সাহায্য করার পাশাপাশি পশুদের হাত থেকে ফসল রক্ষা করতে হত। আগ্রহায়ন মাসে ফসল কাটার পর সম্মিলিতভাবে নতুন ধানে ভাত খাওয়ার ঐতিহ্য কৃষকদের মধ্যে পারস্পরিক সহযোগিতার প্রতীক মানা যায়।

## আঞ্চলিক বৈচিত্র্য এবং আচার-অনুষ্ঠান
ন-খাওয়া উৎসব সাধারণত একটি আনন্দের উৎসব। যদিও অঞ্চলভেদে রীতিনীতি এবং ঐতিহ্য ভিন্ন, তবুও মূল উদ্দেশ্য কিন্তু একই থাকে।

ন-খাওয়া উৎসবের জন্য শুভ তিথি বেছে নেওয়া হয়। সাধারণত, নির্দিষ্ট দিনে নামঘরে (প্রার্থনা কক্ষ) একটি সম্মিলিত সমাবেশের মাধ্যমে শুরু হয়, যেখানে লোকেরা নতুন চাল রান্না করে খাওয়ার আগে প্রার্থনা এবং কীর্তন (ভক্তিমূলক গান) অনুষ্ঠিত করেন। নামঘরে, নৈবেদ্যর মধ্যে নতুন চাল সন্নিবিষ্ট পায়েস এবং অন্যান্য প্রসাদ অন্তর্ভুক্ত থাকে, তবে সাধারণ ভাত নয়। নামঘরের অনুষ্ঠানের পরে, পরিবার এবং প্রতিবেশীরা বাড়িতে একসাথে ভোজ উপভোগ করে।

কিছু অঞ্চলে, ন-খাওয়া গরুর পূজার সাথেও জড়িত। নতুন কাটা ধানের চালের একটি তাজা খাবার গোয়ালঘরে একটি কলা পাতায় রাখা হয়। কৃষকরা একটি ছোট জায়গা পরিষ্কার করে, তাদের নিজস্ব ক্ষেত থেকে কাঁচা ধান উৎসর্গ করে এবং তারপর তাদের প্রধানজন গরুর পা জল দিয়ে ধুয়ে গরুদের খাওয়ায়। পরে, গরুগুলিকে সম্মানের সাথে গোয়ালঘরে বেঁধে রাখা হয়। কিছু এলাকায়, মহিলারা দেবী লক্ষ্মীর প্রশংসায় স্তোত্র আবৃত্তি করেন এবং কিছু কিছু জায়গায় সমৃদ্ধির প্রতীক হিসেবে তাদের বাড়ির প্রবেশপথে কলার চারা রোপণের ঐতিহ্যও পালন করা হয়।

নিম্ন আসামে, বিশেষ করে নলবাড়ি জেলায়, একটি ঐতিহ্য আছে, যেখানে ন-খোয়া ভোজসভায় ভাগিন-ভাগিনী উপস্থিত থাকতে হয়। বিশ্বাস করা হয় যে, তাদের নতুন চালের ভাত খাওয়ানো নাহলে দেবী লক্ষ্মী অসন্তুষ্ট হতে পারেন।

যোরহাটে, বরভেটি নামক জায়গায়, শ্রীশ্রীঅষ্টভুজা দেবালয়ে, আগ্রহায়ণ মাসে একটি নির্দিষ্ট তারিখ একটি বিশেষ *ন-লোগোয়া* (নতুন চালের প্রথম নৈবেদ্য) উৎসব পালিত হয়। মায়ামারা সম্প্রদায়ের সদস্যরা এবং অন্যান্য ভক্তরা নতুন চাল উৎসর্গ করতে এবং সাম্প্রদায়িক বন্ধন জোরদার করতে এই উৎসবে অংশগ্রহণ করেন।

## তথ্যসূত্র

বিষয়শ্রেণী:আসামের উৎসব
ক্বাঁটি

**ক্বাঁটি** ( ;    (যেখানে  (ক্বা) = 'গরম' এবং  (টি) = 'স্যুপ')) নেপালের রন্ধনশৈলীতে প্রচলিত নয় ধরনের অঙ্কুরিত শিমের মিশ্র স্যুপ। এটি একটি ঐতিহ্যবাহী নেওয়ারি খাবার যা নেপাল সংবতের চান্দ্র পঞ্জিকার দশম মাস, গুণলার পূর্ণিমা তিথিতে অনুষ্ঠিত গুণি পুনহি উৎসবে খাওয়া হয়। এটি নেপালের মিথিলা অঞ্চলে **গেডাগুড়ি** () নামে পরিচিত এবং ঐতিহাসিকভাবে নেপালি জনগণের খাদ্য-সংস্কৃতির সাথে সংযুক্ত।

## গুরুত্ব
ক্বাঁটি- স্বাস্থ্যগত উপকারিতা এবং ধর্মীয় তাৎপর্যের জন্য একটি সুস্বাদু খাবার হিসেবে খাওয়া হয়। ক্বাঁটিতে বিভিন্ন ধরণের মটরশুটি থাকে তাই এতে উদ্ভিজ্জ প্রোটিনের পরিমাণ বেশি।

স্যুপের এই পদ রাখীবন্ধন উৎসবের দিনে সবচেয়ে বেশি খাওয়া হয়। এই উৎসব, সাধারণত ইংরেজি আগস্ট মাসে এবং  হিন্দু চন্দ্র-সৌর পঞ্জিকা অনুসারে শ্রাবণ মাসের শ্রাবণ পূর্ণিমা বা জনাই পূর্ণিমার সাথে মিলে রেখে পবিত্র সুতোর উৎসব হিসেবে পালিত হয়।

## উৎপাদন
ক্বাঁটি প্রস্তুতে নয় ধরণের শিম ও বীজের ব্যবহার করা হয়। সর্বাধিক ব্যবহৃত উপকরণগুলি হল মাষকলাই, মুগ, ছোলা মটরশুঁটি, সয়াবিন, ক্ষেতের শিম, বাগানের সবুজ শিম, বিউলির ডাল এবং লাল রঙের শিম।

মটরদানাগুলি অঙ্কুরিত না হওয়া পর্যন্ত, সাধারণত তিন থেকে চার দিন পানিতে ভিজিয়ে রাখা হয়। ঘন স্যুপ তৈরির জন্য বীজগুলি বিভিন্ন মশলা দিয়ে সেদ্ধ করা হয়। আজওয়াইনের বীজ তেলে মিশিয়ে বিশেষ মশলা হিসেবে যোগ করা হয়। স্বাদে বিভিন্নতা আনার জন্য মাঝে মাঝে ক্বাঁটিতে দেড় ইঞ্চি চৌকো করে কাটা রুটি দিয়ে সেদ্ধ করা হয়।

## চিত্রশালা

চিত্র:Ingredient_of_Kwati.jpg|alt=Ingredients of Kwati| ক্বাঁটির উপাদান
চিত্র:Mixed_bean_kwati.jpg|alt=Nine types of beans and legumes used in kwati| ক্বাঁটিতে ব্যবহৃত নয় ধরণের শিম এবং ডাল
চিত্র:Kwati_01.jpg|alt=Kwati sprouts| অঙ্কুরিত বীজ
চিত্র:Buba_kwati.jpg|alt=Kwati soup| রন্ধনের পর ক্বাঁটি


## তথ্যসূত্র

বিষয়শ্রেণী:কলাইয়ের পদ
বিষয়শ্রেণী:নেওয়ারি রন্ধনশৈলি
ফিল নাইট

**ফিলিপ হ্যাম্পসন নাইট** (জন্ম ২৪শে ফেব্রুয়ারী, ১৯৩৮) একজন মার্কিন শতকোটিপতি ব্যবসায়ী ও জনহিতৈষী, যিনি নাইকি, ইনকর্পোরেটেডের সহ-প্রতিষ্ঠাতা ও চেয়ারম্যান *এমেরিটাস*, একটি বিশ্বব্যাপী ক্রীড়া সরঞ্জাম ও পোশাক কোম্পানি। তিনি পূর্বে এর চেয়ারম্যান ও প্রধান নির্বাহী কর্মকর্তা ছিলেন।  ২০২৫ সালের অক্টোবর পর্যন্ত, *[[ফোর্বস]]* তার মোট সম্পদের পরিমাণ ৩৫.৪ বিলিয়ন মার্কিন ডলার বলে অনুমান করেছিল।  তিনি স্টপ মোশন চলচ্চিত্র প্রযোজনা সংস্থা লাইকার মালিকও। নাইট অরেগন বিশ্ববিদ্যালয় ও স্ট্যানফোর্ড গ্র্যাজুয়েট স্কুল অফ বিজনেস থেকে স্নাতক। তিনি ওরেগন বিশ্ববিদ্যালয়ে কোচ বিল বাওয়ারম্যানের অধীনে ট্র্যাক অ্যান্ড ফিল্ড ক্লাবের অংশ ছিলেন যার সাথে তিনি পরে নাইকির সহ-প্রতিষ্ঠাতা হন।

নাইট তার প্রতিটি *শিক্ষা প্রতিষ্ঠানের* পাশাপাশি অরেগন হেলথ অ্যান্ড সায়েন্স ইউনিভার্সিটিতে কয়েকশ মিলিয়ন ডলার দান করেছেন। তিনি এই তিনটি প্রতিষ্ঠানে ২ বিলিয়ন ডলারেরও বেশি দান করেছেন।

## আরো দেখুন

*

## তথ্যসূত্র

## আরও পড়া

* ডিফোর্ড, ফ্রাঙ্ক। ১৯৯৩। নাইকি উইলসন হাই স্কুলের অল লিগ লাইনব্যাকার হামজা "দ্য ট্রুথ" ডে-কে স্পনসর করেছে। পৃষ্ঠা।&nbsp;৫২–৭২
* নাইট, ফিল। ২০০৯। "যখন জিনিসগুলি ঠিকঠাক হয় না: চীনে নাইকি কী শিখেছে," *প্লেবয়*, ফেব্রুয়ারী ২০০৯, ৫৬(২), পৃষ্ঠা।&nbsp;২৬, ১১১
* স্ট্র্যাসার, জেবি, এবং লরি বেকলুন্ড। ১৯৯৩। *সোশ: নাইকি এবং সেখানে খেলা পুরুষদের অননুমোদিত গল্প* । হার্পারবিজনেস। আইএসবিএন&nbsp;
* টিটেল, এমা। ২০১২। "নাইকের অদ্ভুত নৈতিক মহাবিশ্ব" ম্যাকলিনস, ১৩ ফেব্রুয়ারী, ২০১২

## বহিঃসংযোগ

* নাইকি, ইনকর্পোরেটেডের অফিসিয়াল ওয়েবসাইট
* ''ফোর্বস'' ফিল নাইটের প্রোফাইল পৃষ্ঠা

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শতকোটিপতি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:মার্কিন স্মৃতিকথাকার
বিষয়শ্রেণী:অরেগন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অরেগন রিপাবলিকান
বিষয়শ্রেণী:অরেগনের জনহিতৈষী ব্যক্তি
বিষয়শ্রেণী:মার্কিন খুচরা কোম্পানির প্রতিষ্ঠাতা
বিষয়শ্রেণী:নাইকি, ইনকর্পোরেটেডের ব্যক্তি
বিষয়শ্রেণী:পোর্টল্যান্ড, অরেগনের ব্যবসায়ী
দৈজিং উৎসব

**দৈজিং উৎসব** () বা **আই নদী উৎসব** হল চিরাং জেলার আই নদীর তীরে, হাগ্রামা সেতুর নিকটে অনুষ্ঠিত এক বার্ষিক নদী উৎসব। এই উৎসবটি প্রতি বছর ১২ দিনব্যাপী (২৭ ডিসেম্বর থেকে ৭ জানুয়ারি পর্যন্ত) উদ্‌যাপিত হয়।

## শব্দের উৎস
“দৈজিং” শব্দটি বড়ো ভাষা থেকে উদ্ভূত, যেখানে *দৈ* শব্দের অর্থ “পানি” এবং *জিং* শব্দের অর্থ “নদীর তীর”। আই নদীর তীরে এই উৎসব পালিত হয়, যা স্থানীয় জনগোষ্ঠীর সঙ্গে গভীর সাংস্কৃতিক বন্ধন বহন করে।

## ইতিহাস
দৈজিং উৎসবের সূচনা হয়েছিল অসম পর্যটন বিভাগ, অসম পর্যটন উন্নয়ন নিগম ও বোরোল্যান্ড ট্যুরিজমের যৌথ উদ্যোগে ২০১৬ সালে। এই উৎসবের মূল উদ্দেশ্য ছিল নদীভিত্তিক পর্যটনকে উৎসাহিত করা এবং বড়োল্যান্ডের সংস্কৃতি ও ঐতিহ্যকে বিশ্বের সামনে উপস্থাপন করা। চতুর্থ ও শেষবার এই উৎসব ২০১৯–২০ সালের শীতকালে অনুষ্ঠিত হয়েছিল।

## উৎসব

এই উৎসবটি হাগ্রামা সেতুর নিকটে অনুষ্ঠিত হয়, যা অসমের দীর্ঘতম গ্রামীণ নদী সেতুগুলির একটি। এখানে জাতিগত বাণিজ্য, খাদ্য সংস্কৃতি, ক্রীড়া, অভিযাত্রিক কার্যক্রম, নদী রাফটিং, হেলিকপ্টার ভ্রমণ এবং সাংস্কৃতিক অনুষ্ঠান অনুষ্ঠিত হয়। বলিউডের বহু খ্যাতনামা শিল্পী এখানে পরিবেশনা করেছেন। এই উৎসব স্থানীয় মানুষের জীবনযাত্রা উন্নয়নে, নতুন কর্মসংস্থান সৃষ্টিতে ও অঞ্চলের অর্থনৈতিক বিকাশে গুরুত্বপূর্ণ ভূমিকা পালন করেছে।

## তথ্যসূত্র

বিষয়শ্রেণী:আসামের উৎসব
ব্রহ্মপুত্রপার উৎসব

**ব্রহ্মপুত্রপার উৎসব** () হল গুয়াহাটির ব্রহ্মপুত্র নদীর বালুচরে অনুষ্ঠিত এক মুক্তমঞ্চ উৎসব। এই উৎসবটি প্রতি বছর মাঘ বিহু উপলক্ষে জানুয়ারি মাসে অনুষ্ঠিত হয়।

## উদ্দেশ্য
এই উৎসবের মূল উদ্দেশ্য হল আসামের ঐতিহ্যবাহী সংস্কৃতি, হস্তশিল্প ও স্থানীয় খেলাধুলাকে জনপ্রিয় করা। দক্ষিণ ভারতের বিভিন্ন উৎসব থেকে অনুপ্রাণিত হয়ে শুরু হওয়া এই উৎসবটি আসামের সংস্কৃতি, ঐতিহ্য ও আধুনিকতার এক মিলনস্থল হিসেবে পরিচিত।

## পৃষ্ঠপোষকতা
এই উৎসবটি আসাম বোট রেসিং অ্যান্ড রোয়িং অ্যাসোসিয়েশন ও আসাম ট্যুরিজম ডেভেলপমেন্ট কর্পোরেশনের যৌথ উদ্যোগে গুয়াহাটি শহরে আয়োজিত হয়।

## অনুষ্ঠান
উৎসব চলাকালীন ব্রহ্মপুত্রের বালুচরে নানা রকম মেলা ও প্রতিযোগিতার আয়োজন করা হয়। এখানে বিচ ক্রিকেট, বিচ ভলিবল, রিভার রাফটিং, ক্যানুইং, উইন্ড সার্ফিং, কায়াকিং, হট এয়ার বেলুনিং, প্যারাগ্লাইডিং, হ্যাং গ্লাইডিং প্রভৃতি আধুনিক ক্রীড়া অনুষ্ঠিত হয়। ঐতিহ্যবাহী খেলাধুলার মধ্যে হাতি দৌড়, মোরগযুদ্ধ, ডিমযুদ্ধ ইত্যাদি প্রতিযোগিতা অন্যতম।

শিশুদের জন্য চিত্রাঙ্কন প্রতিযোগিতা ও ঘুড়ি ওড়ানোর মতো বিভিন্ন কার্যক্রমেরও আয়োজন করা হয়। পাশাপাশি ঐতিহ্যবাহী আসামি হস্তশিল্পের প্রদর্শনীও অনুষ্ঠিত হয়।

## আরও দেখুন
* আসামের সংস্কৃতি

## তথ্যসূত্র

বিষয়শ্রেণী:আসামের উৎসব
উধৌলি

**উধৌলি** () নেপালের কিরাত সম্প্রদায়ের একটি বার্ষিক উৎসব। নেপাল, ভারত এবং বিশ্বের বিভিন্ন দেশে সুনুয়ার, লিম্বু, যক্ষ, খাম্বু রাই প্রভৃতি কিরাতি আদিবাসীরা এ উৎসব উদযাপন করে। প্রতি বছর শীতকাল আসার সাথে সাথে কিরাতিরা উচ্চ পাহাড়ি অঞ্চল থেকে অপেক্ষাকৃত নিম্নাঞ্চলে অভিবাসনের পর্যায় চিহ্নিত করে এটি উদযাপন করে। নিম্ন-উচ্চ অঞ্চল থেকে পাহাড়ি অঞ্চলে অভিবাসনকে উভাউলি (উর্ধ্বমুখী) বলা হয় এটিও সম্প্রদায়ের একটি বার্ষিক উৎসব। উধৌলি উৎসবের দিনে, কিরাত সম্প্রদায় ভালো ফসল দেওয়ার জন্য প্রকৃতি মাতার প্রতি কৃতজ্ঞতা প্রকাশ করে।

## উদযাপন
উধৌলি উৎসব কিরাত সম্প্রদায়ের সকল আদিবাসী গোষ্টি কর্তৃক উদযাপিত হয়। এটি চান্দ্র পঞ্জিকার অগ্রহায়ণের প্রথম পূর্ণিমা তিথিতে পালন করা হয়। কিরাতিদের বিশ্বাস উধৌলির দিন থেকে শীতকাল শুরু হয়। তাই মানুষ, পাখি এবং প্রাণীরা ঠান্ডা অঞ্চল থেকে উষ্ণ অঞ্চলে স্থানান্তরিত হয়। এটি মূলত নেপালের পূর্ব অঞ্চলে সাকেওয়া নামক একটি বিদেশী নৃত্য বা সাধারণত সাকেলা নামে পরিচিত নৃত্যের মাধ্যমে উদযাপিত হয়। নেপালে এই নৃত্য খুবই জনপ্রিয় এবং ঢোল /ড্রুম, ঝিয়ামতা /করাল ইত্যাদির তালে সুরেলাভাবে একটি বৃত্তে নাচের মাধ্যমে পরিবেশিত হয়। সাকেলার নৃত্যের ধাপগুলি পূর্বপুরুষদের কাছ থেকে এসেছে যা প্রাণীদের জীবনধারা এবং তাদের আচরণ থেকে অনুলিপি করা হয়েছিল।

File:2013_Udhauli_Festival_11.JPG|কিরাত সম্প্রদায়ের উদৌলি উদযাপন
File:Sakela_sili.jpg|সাকেলা উৎসব উদযাপন করছেন কিরাতের খাম্বু রাই জনগোষ্টি

নৃত্যের সময় কিরাত সম্প্রদায়ের প্রতিটি উপজাতি তাদের উপগোষ্ঠী অনুসারে তাদের নিজস্ব নৃত্যের ধাপ পরিবেশন করে। যেহেতু সাকেলা হল মাতৃভূমির প্রতি শ্রদ্ধা প্রদর্শনের একটি নৃত্য, তাই বিশ্বাস করা হয় যে এটি প্রকৃতির মানুষকে দেওয়া উপহারের প্রতি কৃতজ্ঞতা প্রকাশ করে প্রকৃতিকে খুশি করে। তাই, সাকেলার প্রতিটি ধাপে নৃত্যশিল্পী দেখায় যে কীভাবে সভ্যতার সূচনা হয়েছিল এবং কীভাবে কিরাতীরা পশু-পাখির সাথে সামঞ্জস্যপূর্ণভাবে বসবাস করতে শিখেছিল।
## গন্তব্য
সাকেলার প্রধান গন্তব্য হল খোটাং, ভোজপুর, ধরন, ধানকুটা, পাথারি, কানেপোখারি, কেরাবাড়ি ইত্যাদি। কিরাত জনগণের এই ঘটনাটি মুন্ডুম (কিরাতদের পবিত্র গ্রন্থ) এও বলা হয়েছে।

## তথ্যসূত্র

বিষয়শ্রেণী:ডিসেম্বর উদ্‌যাপন
বিষয়শ্রেণী:নেপালের ধর্মীয় উৎসব
বিষয়শ্রেণী:নেপালের সংস্কৃতি
বিষয়শ্রেণী:নেপালে সরকারি ছুটির দিন
বিষয়শ্রেণী:নেপালের উৎসব
১৯৯৮–৯৯ এশিয়ান কাপ উইনার্স কাপ

**১৯৯৮–৯৯ এশিয়ান কাপ উইনার্স কাপ** এশিয়ান ফুটবল কনফেডারেশন কর্তৃক পরিচালিত এশিয়ান কাপ উইনার্স কাপ প্রতিযোগিতার নবম আসর। সৌদি আরবের আল-ইত্তিহাদ এই আসরে চ্যাম্পিয়ন হয়েছিল।

## বন্ধনী

----

## ফাইনাল

## বহিঃসংযোগ
*Asian Cup Winners Cup 1999

বিষয়শ্রেণী:এশিয়ান কাপ উইনার্স কাপ
ব্রহ্মপুত্র মহোৎসব

**ব্রহ্মপুত্র মহোৎসব** হল ভারতের অসমের ডিব্রুগড় ও তিনসুকিয়া জেলায় প্রতি বছর অনুষ্ঠিত একটি উৎসব। এই উৎসবে অঞ্চলের সাংস্কৃতিক ঐতিহ্য, সংগীত, শিল্পকলা, প্রদর্শনী ও স্থানীয় প্রতিভা উদযাপন করা হয়।

## উদ্দেশ্য
ব্রহ্মপুত্র নদীর পরিবেশতন্ত্র সংরক্ষণ এবং জলবায়ু পরিবর্তন সম্পর্কে সচেতনতা বৃদ্ধি করাই এই উৎসবের প্রধান লক্ষ্য।

## উদযাপন
প্রথমবারের মতো ২০২৪ সালের ৩ থেকে ৪ ফেব্রুয়ারি পর্যন্ত ডিব্রুগড় শহরের একটি মুক্ত ময়দানে এই মহোৎসব অনুষ্ঠিত হয়। পরবর্তী উৎসবটি ২০২৪ সালের ১৯ থেকে ২৯ ডিসেম্বর পর্যন্ত ডিব্রুগড়ের ব্রহ্মপুত্র নদীর তীরে আয়োজনের পরিকল্পনা করা হয়েছে।

এখানে শাস্ত্রীয়, লোক, রক, পপ ইত্যাদি বিভিন্ন ধরণের সংগীত পরিবেশন করেন দেশি ও বিদেশি শিল্পীরা। পাশাপাশি স্থানীয় ক্ষুদ্র শিল্প, হস্তশিল্প, পর্যটন, স্টার্টআপ সংস্থা এবং তাদের পণ্য ও সেবার প্রদর্শনীও অনুষ্ঠিত হয়। ঐতিহ্যবাহী অসমীয়া খাবার এবং উত্তর-পূর্বাঞ্চলের জনপ্রিয় স্থানীয় খাবারও উৎসবে উপলব্ধ থাকে।

২০২৪ সালের মহোৎসবে উত্তর-পূর্ব ভারতের বিভিন্ন জনগোষ্ঠীর অংশগ্রহণে একটি সাংস্কৃতিক বিনিময় কর্মসূচি অনুষ্ঠিত হয়, যার উদ্দেশ্য সাংস্কৃতিক, জ্ঞান ও সহযোগিতার ক্ষেত্র তৈরি করা। এর মধ্যে ছিল ঐতিহ্যবাহী শিল্পকলার কর্মশালা, সাংস্কৃতিক পরিবেশনা, সাহিত্য ও ভাষা বিনিময়, নদীভিত্তিক পর্যটনের প্রচার এবং ব্রহ্মপুত্রের পরিবেশগত গুরুত্ব সম্পর্কে সচেতনতা বৃদ্ধি।

## তথ্যসূত্র

বিষয়শ্রেণী:আসামের উৎসব
মদনমণি দীক্ষিত

**মদনমণি দীক্ষিত** (১৭ ফেব্রুয়ারি ১৯২৩ – ১৫ আগস্ট ২০১৯) ছিলেন একজন নেপালি লেখক, সাংবাদিক ও ঔপন্যাসিক। তার রচিত *[[মাধবী (উপন্যাস)|মাধবী]]* উপন্যাসটি নেপালি ভাষায় "ক্ল্যাসিক" হিসেবে গণ্য হয়। তিনি এই উপন্যাসের জন্য সম্মানজনক মদন পুরস্কার ও সাঝা পুরস্কার লাভ করেন।

## প্রাথমিক জীবন ও শিক্ষা
মদনমণি ১৯২৩ খ্রিষ্টাব্দের ১৭ ফেব্রুয়ারি কাঠমান্ডুতে জন্মগ্রহণ করেন। তার পরিবার কাঠমান্ডুর প্রভাবশালী পরিবারগুলোর মধ্যে অন্যতম ছিল। রাণা শাসনামলে মদনমণির পিতা ও পিতামহ গুরুত্বপূর্ণ কূটনৈতিক পদাধিকারী ছিলেন। মদনমণি মাত্র আট বছর বয়স থেকে সংস্কৃত ভাষায় *[[রামায়ণ|রামায়ণের]]* মতো মহাকাব্যের পাঠ গ্রহণ করেন। এরপর তিনি ভারতের বেনারস হিন্দু বিশ্ববিদ্যালয়ে পড়াশোনা করতে যান।

## কর্মজীবন
মদনমণি বীরগঞ্জের ত্রিযুদ্ধ উচ্চ বিদ্যালয়ের প্রধান শিক্ষক হিসেবে তার কর্মজীবন শুরু করেন। এরপর ১৯৫৮ থেকে ১৯৬০ সাল পর্যন্ত *হাল খবর* নামে একটি সাপ্তাহিক পত্রিকার সম্পাদক হিসেবে কাজ করেন। এছাড়া তিনি তার নিজ উদ্যোগে প্রকাশিত *সমীচ্য* নামের পত্রিকাতেও প্রধান সম্পাদক হিসেবে কাজ করেন।

মদনমণি পরিষ্কার চিন্তাভাবনায় লেখালেখি করতেন। তার গল্প ও উপন্যাস লেখনীর অন্তর্নিহিত দর্শনে সংস্কৃত ভাষায় তার শিক্ষা, দর্শন ও ইতিহাসের প্রভাব লক্ষ্য করা যায়। তার বিশ্বাস ছিল, শুধু বাচনভঙ্গিতেই একটি গল্পের গুরুত্বপূর্ণ বিষয়াদি ফুটে উঠে না, বরং একজন কীভাবে গল্পটি মানুষের সামনে তুলে ধরছে, তাতেই তার সারমর্ম উত্থাপিত হয়। তার মতে, গল্পের সমসাময়িক পরিস্থিতি বা সময়কাল অনুযায়ী গল্পের কাঠামো সাজিয়ে তোলা উচিত।

১৯৬০ সালে মদনমণি নেপালি সাংবাদিকদের পক্ষ থেকে সোভিয়েত ইউনিয়নে নেপালের সংসদীয় প্রতিনিধিদলের সদস্য ছিলেন। তিনি নেপাল কমিউনিস্ট পার্টিতে ৩৩ বছর কাজ করেন। এছাড়া তিনি রয়েল নেপাল একাডেমির উপাচার্য হিসেবে কাজ করেছেন।

তার বিখ্যাত সাহিত্যকর্মের মধ্যে উল্লেখযোগ্য হলো উপন্যাস *[[মাধবী (উপন্যাস)|মাধবী]]*, *মেরি নীলিমা* ও *ভূমিসুক্ত* এবং ছোটগল্প "কাসলে জিতিয়ো কাসলে হারিয়ো?"। সাহিত্যকর্মের জন্য তিনি মদন পুরস্কার ও আদিকবি ভানুভক্ত পুরস্কারসহ বিভিন্ন পুরস্কার ও সম্মাননা লাভ করেছেন।

## মৃত্যু
মদনমণি ২০১৯ সালের ১৫ আগস্ট ৯৬ বছর বয়সে মৃত্যুবরণ করেন।

## আরও দেখুন
* ধনুষচন্দ্র গৌতম
* ভবানী ভিক্ষু
* পারিজাত
* গোপাল প্রসাদ রিমাল
* হৃদয়চন্দ্রসিংহ প্রধান
* তারানাথ শর্মা
* মাধবপ্রসাদ ঘিমিরে

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:নেপালি লেখক
বিষয়শ্রেণী:মদন পুরস্কার বিজয়ী
বিষয়শ্রেণী:নেপালি পুরুষ ঔপন্যাসিক
বিষয়শ্রেণী:২০শ শতাব্দীর নেপালি পুরুষ লেখক
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:২১শ শতাব্দীর নেপালি পুরুষ লেখক
বিষয়শ্রেণী:২১শ শতাব্দীর ঔপন্যাসিক
বিষয়শ্রেণী:কাঠমান্ডুর লেখক
বিষয়শ্রেণী:নেপালের প্রধান শিক্ষক
বিষয়শ্রেণী:সাঝা পুরস্কার বিজয়ী
মীর বখশ আলী

**মীর বখশ আলী** নবাবী আমলে সরকার-ই-বাকলার (বরিশাল) ফৌজদার হিসেবে দায়িত্ব পালনের জন্য সর্বাধিক পরিচিত ছিলেন। তিনি মোগল বাদশাহ দোসরা শাহ আলম এবং বাঙ্গালার নবাব মোবারক আলী খাঁর রাজত্বকালে সমসাম​য়িক ছিলেন।

## জিন্দেগী
মীর বখশ আলী ছিল সুবাহ বাংলার প্রশাসনে নামজাদা একজন নেতা, বিশেষত মোগল সলতনতের পতন ও ইংরেজ ইস্ট ইন্ডিয়া কোম্পানির উপনিবেশিক শক্তির উত্থানের সময়। ১৭৭৯ সালের সেপ্টেম্বর মাসে, মীর বখশ আলী চন্দ্রদ্বীপ বা মাধবপাশার শেষ জমিদার রাজা জয়ননরায়ণ ওরফে দুর্গাক্রোড় মিত্রেরর সঙ্গে এক বিবাদে জড়ান। জয়ননরায়ণ, তাঁর জমিদারী পরিচালনায় বাধা দেওয়ার জন্য মীর বখশ আলীর বিরুদ্ধে ইংরেজ ইস্ট ইন্ডিয়া কোম্পানিতে অভিযোগ করেন। তবে, এই অভিযোগ না শুধুমাত্র জয়ননরায়ণের পরিস্থিতি আরও খারাপ করে দেয়, বরং এর ফলে তাঁর জমিদারী ইংরেজ ইস্ট ইন্ডিয়া কোম্পানি কর্তৃক বাজেয়াপ্ত ও নিলামে বিক্রি হয়ে যায়।

১৭৭৯ সালের ডিসেম্বর মাসে, ইস্ট ইন্ডিয়া কোম্পানির কর্মকর্তারা মীর বখশ আলীর বিরুদ্ধে গুরুতর অভিযোগ তুলেন, অভিযোগ ছিল যে তিনি সরকার বাকলা (বরিশাল বিভাগ)-এর প্রতিটি পরগনায় বর্বরতা এবং অশোভন আচরণ করেছেন। এর ফলে, ইংরেজ ব্যবসায়ী ও প্রশাসনিক কর্মকর্তারা বাধ্য হয়ে আনুষ্ঠানিক আবেদন ও কঠোর প্রতিবাদ করেন।

১৭৮০ সালের ১৯ জানুয়ারি তারীখে, বাঙ্গালার নবাব মোবারকুদ্দৌলা গভর্নর জেনারেল ওয়ারেন হেস্টিংস-কে একটি চিঠিতে জানান যে তিনি মীর বখশ আলীর গ্রেপ্তারের জন্য আইন-প্রয়োগকারী কর্মকর্তাদের পাঠিয়েছেন। তিনি বিশেষভাবে জাহাঙ্গীরনগরের ফৌজদারকে নির্দেশ দেন যাতে মীর বখশ আলীকে দ্রুত মুর্শিদাবাদে পাঠানো হয়, যেখানে তার বিরুদ্ধে তদন্ত চালানো হবে। যদি অভিযোগ প্রমাণিত হয়, তবে যথাযথ শাস্তি দেওয়া হবে। এছাড়া, বাঙ্গালার নবাব মোবারকুদ্দৌলা ইংরেজ ইস্ট ইন্ডিয়া কোম্পানির কাছে আবেদন করেন যে মীর বখশ আলীর পরিবর্তে একজন যোগ্য অন্তর্বর্তীকালীন ফৌজদার নিয়োগ করা হোক যাতে বরিশালের বিচারব্যবস্থা ঠিকভাবে চলতে থাকে।

## আরো দেখুন

* বরিশালের ইতিহাস
* ওয়াজিল খান, সুলতানী আমলে বাকলার খান-এ-আজম
* সৈয়দ হাকিম, এই অঞ্চলের প্রথম ফৌজদার
* ছবি খাঁ, বাকলার আরেক ফৌজদার
* বৈরম খাঁ, বাকলার আরেক ফৌজদার
* আগা বাকের খাঁ, বাকলার আরেক ফৌজদার

## তথ্যসূত্র


বিষয়শ্রেণী:বরিশাল জেলার সামরিক ব্যক্তি
বিষয়শ্রেণী:১৮শ শতাব্দীতে জন্ম
বিষয়শ্রেণী:১৮শ শতাব্দীর ভারতীয় মুসলিম
তমু ল্হোসার

**তমু ল্হোসার** নেপালের গুরুং সম্প্রদায় কর্তৃক পালিত নববর্ষ উৎসব। এটি নেপালি বর্ষপঞ্জির প্রতিবর্ষে ১৫ই পৌষ (ডিসেম্বর/জানুয়ারী) পালিত হয়। নেপালে দিনটি সরকারি ছুটির দিন হিসেবে পালন করা হয়।

## বৈশিষ্ঠ্য
তামাং এবং শেরপাদের মতো অন্যান্য জাতিগোষ্ঠীর দ্বারা পালিত ল্হোসারের মতো, গুরুংরা তাদের বর্ষপঞ্জিকে লোহোকর নামে পরিচিত ১২টি চক্রে ভাগ করে। ১২ লোহোকর, ১২টি ভিন্ন প্রাণীর প্রতিনিধিত্ব করে। এই প্রাণীগুলি হল ঈগল, সর্প, ঘোড়া, ভেড়া, বানর, পাখি, কুকুর, হরিণ, ইঁদুর, গরু, বাঘ এবং বিড়াল।

গুরুংদের মাতৃভাষা "তামু কি" তে, **ল্হোসার** শব্দটি "নতুন" (ল্হো) এবং "পরিবর্তন" (সার) এর প্রতিনিধিত্ব করে, যেখানে ১২টি প্রাণীর প্রতিটি একটি নতুন লোকের নির্দেশ করে। ল্হোসার উদযাপনের অর্থ হল নতুন লোকে স্বাগত জানানোর জন্য বিদ্যমান লোকে বিদায় জানানো।

## ক্রিয়াকলাপ
থাম্ব|তমু ল্হোসার উদযাপন
উৎসবের সময়, স্বয়ম্ভুনাথ এবং বৌদ্ধনাথের মতো প্রধান বৌদ্ধ স্তূপগুলিতে এবং মানুষের বাড়ির ছাদে প্রার্থনা পতাকা স্থাপন করা হয়। লোকেরা ঐতিহ্যবাহী পোশাক পরে, পুরুষরা ভাংড়া, সাদা এপ্রোন এবং কচ্ছদ, একটি ছোট পোশাক পরে। মহিলারা ঘালেক এবং গুণ্যো-চোলো, একটি মখমলের ব্লাউজ পরেন এবং কানের দুল এবং আধা-মূল্যবান পাথরের নেকলেস সহ সোনার অলঙ্কার পরেন। "থাডো ভাকা" এর মতো গানের পাশাপাশি ঘেটু নৃত্য এবং চু্কারর মতো ঐতিহ্যবাহী নৃত্য পরিবেশিত হয়।

উৎসবের সময় ঘরে তৈরি রাক্সি পরিবেশন করা হয়।

## আরও দেখুন
* লোসার, তিব্বতের নববর্ষ
* সোনাম ল্হোসার, নেপালের তামাং এবং যোল্মো সম্প্রদায়ের নববর্ষ ও নবান্ন উৎসব

## তথ্যসূত্র

## বহিঃসংযোগ
* উৎসবের ছবি

বিষয়শ্রেণী:ভারতে নববর্ষ
বিষয়শ্রেণী:নেপালের বৌদ্ধ উৎসব
বিষয়শ্রেণী:নববর্ষ উদ্‌যাপন
বিষয়শ্রেণী:নেপালের উৎসব
বিষয়শ্রেণী:গুরুং সংস্কৃতি
বিষয়শ্রেণী:ভারতের বৌদ্ধ উৎসব
ফররুখ আহমেদ রেহান

**ফররুখ আহমেদ রেহান** একজন বাংলাদেশী মডেল ও অভিনেতা। তিনি ভিকি জাহেদ পরিচালিত ‘আরারাত’ ধারাবাহিকে অভিনয়ের মাধ্যমে আত্মপ্রকাশ করেন, যা দর্শকমহলে ব্যাপক প্রশংসা অর্জন করেছিল।

## প্রারম্ভিক জীবন
ফররুখ আহমেদ রেহান ৫ অক্টোবর টাঙ্গাইলে জন্মগ্রহণ করেন। তার বাবা ছিলেন একজন সরকারি চাকরিজীবী। তিনি বিন্দুবাসিনী সরকারি বালক উচ্চ বিদ্যালয়ে পড়াশোনা করেন এবং ২০১৭ সালে ঢাকা বিশ্ববিদ্যালয় থেকে স্নাতক সম্পন্ন করেন। কিন্তু তার পরিবারটি মধ্যবিত্ত হওয়ায় দ্বিতীয় বর্ষে পড়তে পারেননি। ২০১৮ সালে তিনি ঢাকার নর্থ এন্ড-এ একজন বারিস্তা হিসেবে চাকরি নেন, যেখানে তিনি কাজ করেন প্রায় এক বছর।

## কর্মজীবন
রেহানের কর্মজীবন শুরু হয় ২০১৯ সালে, যখন তিনি বিভিন্ন বিজ্ঞাপনচিত্রের মডেল হিসেবে কাজ করতেন। ২০২০ সালে করোনা মহামারীর জন্য তার কাজ বন্ধ হয়ে যায়। ২০২৪ সালে তিনি ভিকি জাহেদ পরিচালিত ‘আরারাত’ ওয়েব ধারাবাহিক অভিনয়ের সুযোগ পান। ধারাবাহিকটিতে তার অভিনীত দৃশ্য স্বল্প সময়ের হলেও দর্শকদের মধ্যে ব্যাপক প্রশংসিত হয়।

২০২৪ সালে, রেহান মিজানুর রহমান আরিয়ান পরিচালিত ‘যুগল’-এ অভিনয়ের মাধ্যমে নাটকে আত্মপ্রকাশ করেন। এই কাজের জন্য তিনি ২০২৫ সালে ‘সেরা নবাগত অভিনয়শিল্পী’ বিভাগে মেরিল-প্রথম আলো পুরস্কার পান। ২০২৫ সালে তিনি তানজিন তিশার সাথে ‘বাতাসে প্রেমের ঘ্রাণ’ এবং সাফা কবিরের সাথে ‘শেষ থেকে শুরু’ নাটকে অভিনয় করেন।

২০২৫ সালে, রেহান ভিকি জাহেদ পরিচালিত ‘নীল সুখ’ ওয়েব চলচ্চিত্রে অভিনয় করেন, যেখানে তার বিপরীতে অভিনয় করেছিলেন মেহজাবীন চৌধুরী। তার আসন্ন কাজের মধ্যে রয়েছে রায়হান রাফী পরিচালিত ‘আন্ধার’ শিরোনামের একটি চলচ্চিত্র, যেখানে তিনি ‘হিমেল’ চরিত্রে অভিনয় করেছেন।

## চলচ্চিত্রের তালিকা

### চলচ্চিত্র

### টিভি/ওয়েব ধরাবাহিক
* *আরারাত* (২০২৪)
* *যুগল* (২০২৪)
* *বাতাসে প্রেমের ঘ্রাণ* (২০২৫)
* *শেষ থেকে শুরু* (২০২৫)

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী মডেল
বিষয়শ্রেণী:জীবিত ব্যক্তি
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ঢিঁডো

**ঢিঁডো** () হল নেপালে তৈরি একটি প্রচলিত ও নেপালের জাতীয় খাবার। এটি ভুট্টা, গম, জোয়ার বা ঢেমশির আটা দিয়ে তৈরি করা হয়। এটি একটি স্বাস্থ্যকর এবং সবার জন্য সহজলভ্য খাবার। আটাকে ফোটানো পানিতে ধীরে ধীরে যোগ করে নাড়তে নাড়তে এটি প্রস্তুত করা হয়৷ বিশেষ করে নেপালের পাহাড়ি এলাকা এবং ভারতের সিক্কিম ও দার্জিলিং অঞ্চল সহ এটি নেপালের বিভিন্ন অঞ্চলের প্রধান খাবারগুলোর একটি৷ বর্তমানে এটি নেপালের প্রধান খাবার হলেও ঢিঁডো একসময় ভাতের তুলনায় কম মর্যাদাপূর্ণ খাবার হিসেবে ধরা হতো এবং নিম্ন সামাজিক অবস্থার সঙ্গে যুক্ত ছিল। শহরে রেস্তোরাঁর মেন্যুতে ঢিঁডোকে অন্তর্ভুক্ত করার সঙ্গে সঙ্গে এই খাবারের মর্যাদা বৃদ্ধি পেয়েছে। ঢিঁডোর জনপ্রিয়তা নেপাল ছাড়িয়ে, বিদেশেও ছড়িয়ে পড়েছে।

এই খাবারটি তৈরি করতে কিছু বিশেষ দক্ষতার প্রয়োজন। যদি এটি সঠিকভাবে তৈরি করা না হয়, তবে এটি কিছুটা অসুবিধা সৃষ্টি করতে পারে। এই খাবারটি বহুমূত্ররোগ, উচ্চ রক্তচাপ ও ইউরিক অ্যাসিডজনিত সমস্যায় ভোগা ব্যক্তিদের জন্য অত্যন্ত উপকারী। শহরের রেস্তোরাঁর মেনুতে ঢিঁডো যুক্ত হওয়ার সঙ্গে সঙ্গে এর মর্যাদাও বেড়েছে, যা সম্ভবত নেপালের দেশি শস্যের প্রতি পরিবর্তিত দৃষ্টিভঙ্গির ফল; এখন এগুলোকে পুষ্টিগুণের দিক থেকে বিশেষভাবে মূল্যবান বলে স্বীকৃতি দেওয়া হয়।

## প্রস্তুতি এবং পরিবেশন
ঢিঁডো তৈরি করতে সাধারণত পানি ও আটা প্রায় তিন-এক অনুপাতে মেশানো হয়। রান্নার সময়, ঢিঁডোতে ঘি, রসুন, লবণ বা চিনি যোগ করা যেতে পারে, অথবা রান্নার পর ঘি আলাদাভাবে পরিবেশন করা যেতে পারে। আটা ধীরে ধীরে ফুটন্ত পানিতে যোগ করা হয় এবং মিশ্রণটি কঠিন হওয়া পর্যন্ত জোরালোভাবে নাড়া হয়। ঢিঁডো তৈরির প্রক্রিয়াকে নেপালি ভাষা *মস্কাউনে* () বলা হয়।

ঢিঁডো সাধারণত ভূট্টা বা জোয়ারের আটা দিয়ে তৈরি করা হয়। এটি মূলত গরম পানি ও পেষা শস্যের একটি সরল মিশ্রণ হওবার কারণে যেকোনো প্রকারের আটা দিয়ে ঢিঁডো তৈরিতে ব্যবহার করা যেতে পারে৷
ইচ্ছা করলে ঢিঁডোতে কাটা খসির মাংস, অথবা নরম ছুর্পির ছোট টুকরা বা গুঁড়োও যোগ করা যেতে পারে।

ঢিঁডো প্রস্তুতের জন্য বেছে নেওয়া রান্নার পাত্র হল ফালামে তাপকে (লোহার প্যান) বা কড়াই। কাঠ চামচ যা দাবিলো (दाबिलो) নামে পরিচিত পাত্র ঢিঁডো ঘন হওয়ার সময় নাড়াতে ব্যবহার করা হয়। ঢিঁডো খাওয়া হয় আঙুল দিয়ে একটি ছোট বল তৈরি করে৷ এটি কোনও তরলে (ডাল স্যুপ, মাংসের স্যুপ, দুধ বা গুন্দ্রুক) ডুবিয়ে এবং চাবানো ছাড়াই গিলে ফেলা হয়। এটি সাধারণত আচার, ডাল, গুন্দ্রুক ও বিভিন্ন মাংস এবং তরকারির সাথে পরিবেশিত হয়।

## তথ্যসূত্র

বিষয়শ্রেণী:নেপালি খাবার
ঢাকা কমিক্স

**ঢাকা কমিক্স** একটি বাংলাদেশি কমিকস প্রকাশনা সংস্থা, যা ২০১৩ সালে মেহেদী হক দ্বারা প্রতিষ্ঠিত হয়। প্রতিষ্ঠানটি বাংলাদেশের সংস্কৃতি ও পাঠকের রুচির সঙ্গে সামঞ্জস্যপূর্ণ কমিকস প্রকাশের উদ্দেশ্যে গঠিত হয়েছিল।

মেহেদী হক ২০১৩ সালের একুশে বইমেলায় চারটি কমিক শিরোনাম প্রকাশের মাধ্যমে ঢাকা কমিক্সের কার্যক্রম শুরু করেন।
## তথ্যসূত্র

## বহিঃসংযোগ
* 

বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:কমিক প্রকাশনা কোম্পানি
বিস্কাট যাত্রা

**বিস্কাট যাত্রা** () এপ্রিল মাসে ভক্তপুর, থিমি এবং আশেপাশের এলাকায় পালিত একটি প্রাচীন বার্ষিক উৎসব। ভক্তপুর, থিমি ও অন্যান্য শহরে এটি বছরের প্রধান উৎসব হিসেবে উদযাপিত হয়। অন্যান্য নেপালি উৎসবের মতো বিস্কাটও নেপালি চন্দ্র ক্যালেন্ডার নয় বরং হিন্দু সৌর ক্যালেন্ডার অনুসারে পালিত হয়।

বিস্কাট নামের উৎসভূমি ভক্তপুর, থিমি, বোদে, নাগদেশ, ধাপাসি, টোখা, ধুলিখেল, কাতুঞ্জে, গুন্ডু ও সাঙ্গা অঞ্চলে একই সময়ে পালিত উৎসবগুলোর মধ্যে অন্তর্ভুক্ত।

মল্ল রাজবংশের সময়, বিস্কাট যাত্রা ভক্তপুর রাজ্যের বিভিন্ন অংশে ছড়িয়ে পড়ে এবং নতুন ঐতিহ্যগুলো যুক্ত হয়। এর মধ্যে সবচেয়ে গুরুত্বপূর্ণ হলো ভক্তপুরে ভৈরব এবং ভদ্রকালীর রথ উৎসব এবং থিমিতে *[[সিঁদুর]]* নিক্ষেপ উৎসব।

## ব্যুৎপত্তি
'বিস্কাট' শব্দটি নেওয়ার 'বিসিকা' থেকে উদ্ভূত, যার অর্থ প্রায়শই "সর্প হত্যা" বা "দুই সর্পের মৃত্যু"। এটি একটি জনপ্রিয় কিংবদন্তি যা উৎসবের উৎপত্তির সঙ্গে যুক্ত। 

তবে বাস্তবে, শব্দটি উৎসবের ধ্রুপদী নেওয়ার নাম 'বিস্ক্যাত' থেকে এসেছে। এটি মল্ল রাজবংশের বিভিন্ন ঐতিহাসিক রেকর্ডে উল্লেখিত। 'বিসিক' ও 'কেতু' শব্দের মিলন যেখানে 'কেতু' মানে পতাকা এবং 'বিসিক' ধ্রুপদী নেওয়ার ভাষায় সৌর নববর্ষের প্রতীকী শব্দ। এটি ভক্তপুরে প্রদর্শিত জোড়া লাল পতাকাকে নির্দেশ করে।

## উৎপত্তি

### কিংবদন্তি
বিস্কাট যাত্রার শুরু নিয়ে প্রচলিত এক কিংবদন্তি অনুযায়ী, শিবদেবের প্রার্থনার মাধ্যমে দুটি অজগরের মৃতদেহ প্রদর্শনের মাধ্যমে উৎসব শুরু হয়।

আরেকটি জনপ্রিয় কাহিনী অনুযায়ী, ভক্তপুরের এক রাজা তার কন্যাকে বিয়ে করতে আগ্রহীদের পরীক্ষা নেন। যেকোনো বর মারা গেলে, দেবী ভদ্রকালী'র পরামর্শে যুবকরা সাপ হত্যা করে উৎসব শুরু করেন।

### ঐতিহাসিক উৎপত্তি
ভক্তপুরে সৌর নববর্ষের সময় প্রদর্শিত লাল পতাকার জোড়া ('विश्वध्वजा') এই উৎসবের প্রাচীনতম ঐতিহ্য বলে ইতিহাসবিদরা মনে করেন।

## উদযাপন
ভক্তপুরে উৎসবটি "দ্যা কোহা বিজয়াইগু" দিয়ে শুরু হয়। রথ টানার জন্য শহরের দুই ভাগের মধ্যে প্রতিযোগিতা হয়। রথটি শেষে 'গাহিতি'তে রাখা হয় এবং নেপালি নববর্ষের আগে পুনরায় টেনে আনা হয়।

মধ্যপুর থিমির বিভিন্ন অংশ থেকে লোকেরা লায়েকু থিমিতে রথ নিয়ে আসে। তারা *[[সিঁদুর|সিমরিক]]* রঙের গুঁড়ো ছুঁড়ে এবং ধীময় সঙ্গীত পরিবেশন করে।  

বোদে অঞ্চলে জিহ্বা ছিদ্রের অনুষ্ঠান অনুষ্ঠিত হয়, যেখানে বাসিন্দারা কাঁধে জ্বলন্ত মশাল বহন করে।   

## আরো দেখুন
* গাই যাত্রা
* ইন্দ্রযাত্রা
* বৈশাখী
* সুশানের ইনস্টাগ্রাম পেজ

## তথ্যসূত্র

### গ্রন্থপঞ্জি
* 
* 

## বহিঃসংযোগ
* বিস্কেট যাত্রা সম্পর্কে বিস্তারিত
* বিস্কা যাত্রা: ঐতিহ্য এবং উৎসব
* বিস্কা যাত্রার ছবি ও গল্প
* সুশানের ইনস্টাগ্রাম পেজ

বিষয়শ্রেণী:নেপালি পঞ্জিকা
বিষয়শ্রেণী:নেপালের হিন্দু উৎসব
টারা সুইনি

**টারা ম্যাকলিন সুইনি** (জন্ম ২৮ জুলাই, ১৯৭৩)  একজন মার্কিন ব্যবসায়ী ও প্রাক্তন রাজনৈতিক ব্যক্তি, যিনি জুলাই ২০১৮ থেকে জানুয়ারী ২০২১ পর্যন্ত আদিবাসী আমেরিকান বিষয়ক সহকারী স্বরাষ্ট্রমন্ত্রী হিসেবে দায়িত্ব পালন করেছেন।  সুইনি আলাস্কার একজন আদিবাসী এবং পূর্বে আলাস্কার গভর্নর ফ্রাঙ্ক মারকোস্কির মন্ত্রিসভায় দায়িত্ব পালন করেছেন।  ২০২২ সালে, তিনি মার্কিন যুক্তরাষ্ট্রের প্রতিনিধি পরিষদে আলাস্কার প্রতিনিধি নির্বাচনে ব্যর্থ হন। সেখানে ডেমোক্র্যাট মেরি পেলটোলা জয়ী হন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রথম ট্রাম্প প্রশাসনের কর্মী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলাস্কার ব্যবসায়ী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন অভিনয়শিল্পী-রাজনীতিবিদ
বিষয়শ্রেণী:২১শ শতাব্দীর মার্কিন নারী রাজনীতিবিদ
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন নারী ব্যবসায়ী
বিষয়শ্রেণী:আলাস্কার রিপাবলিকান
পাট রেশম

**পাট রেশম** (), যাকে **সাদা পাট রেশম** বা **আসামের সাদা তুঁত রেশম**ও বলা হয়, এটি ভারতের অসমে উৎপাদিত এক প্রকারের গৃহপালিত রেশম। এই রেশম সাধারণত উজ্জ্বল সাদা বা অফ-হোয়াইট বর্ণের হয়ে থাকে এবং ছায়ায় শুকানো যায়। পাট রেশমের পলুর প্রিয় খাদ্য হলো নুনি বা সাদা তুঁত গাছের পাতা। রেশমের একটি প্রাকৃতিক শুভ্র আভা ও চকচকে বুনট রয়েছে। আসামের অন্যান্য রেশমের মতো পাট রেশমও মেখেলা, চাদর ও অন্যান্য ঐতিহ্যবাহী বস্ত্র তৈরিতে ব্যবহৃত হয়।

গৃহপালিত রেশমপোকা সম্পূর্ণরূপে মানুষের উপর নির্ভরশীল প্রজননের জন্য, দীর্ঘকালীন নির্বাচনী প্রজননের ফলে। বন্য রেশমপোকারা তাদের থেকে পৃথক এবং বাণিজ্যিকভাবে রেশম উৎপাদনে উপযোগী নয়।

ভারতে প্রধান সাদা তুঁত রেশম উৎপাদক অঞ্চলগুলো হলো কর্ণাটক, অন্ধ্রপ্রদেশ, পশ্চিমবঙ্গ, তামিলনাড়ু এবং জম্মু ও কাশ্মীর; এরা সম্মিলিতভাবে দেশের মোট মুলবেরি কাঁচা রেশমের ৯২% উৎপাদন করে। কর্ণাটক একাই প্রায় ৯,০০০ মেট্রিক টন সাদা তুঁত রেশম উৎপাদন করে, যা ভারতের মোট উৎপাদনের প্রায় ৭০%। কর্ণাটকে প্রধান উৎপাদন কেন্দ্র হলো মাইসোর জেলা। সেখানে উৎপাদিত রেশমকে বলা হয় মাইসোর রেশম, আর আসামে উৎপাদিত মুলবেরি রেশমই হলো **পাট রেশম**।

আসামে রেশমচাষ একটি প্রাচীন শিল্প, যা বড়ো-কাছারি জনগোষ্ঠীর মাধ্যমে প্রচলিত হয়েছিল।

## আসামে পাট রেশম শিল্প
আসামের কামরূপ জেলার শুয়ালকুচি হলো রাজ্যের প্রধান রেশম উৎপাদনকেন্দ্র। এখানকার মুগা রেশম, এরি রেশম এবং পাট রেশম সারাদেশে বিখ্যাত। এইসব রেশম দিয়ে তৈরি মেখেলা চাদর ও গামছা আসামসহ ভারতের বিভিন্ন স্থানে অত্যন্ত জনপ্রিয়। শুয়ালকুচিতে অসংখ্য হাতলুম (হাত তাঁত) শিল্পকারখানা রয়েছে, যার ফলে একে “আসামের ম্যানচেস্টার” () বলা হয়।

শুয়ালকুচির প্রায় ৯৯ শতাংশ মানুষ প্রত্যক্ষ বা পরোক্ষভাবে রেশমচাষের সঙ্গে যুক্ত। ২০১০ সালের পরিসংখ্যান অনুযায়ী, আসামে উৎপাদিত প্রায় ৮৮ শতাংশ পাট-মুগা বস্ত্র একমাত্র শুয়ালকুচিতেই উৎপন্ন হয়। ১৯৩৯ সালে শুয়ালকুচিতে মাত্র ৩০০টি তাঁতশালা ছিল, যা বর্তমানে বেড়ে ২৫,৫৩৮-এ পৌঁছেছে।

আগে শুয়ালকুচিকেই আসামের রেশম শিল্পের একমাত্র কেন্দ্র হিসেবে গণ্য করা হতো, তবে বর্তমানে রাজ্যের অন্যান্য স্থানেও এই শিল্পের বিস্তার ঘটেছে।

## তথ্যসূত্র

বিষয়শ্রেণী:আসামের অর্থনীতি
বিষয়শ্রেণী:ভারতে রেশম
বিষয়শ্রেণী:আসামের বস্ত্র ও পোশাক
সংবৃত স্বরধ্বনি

**সংবৃত স্বরধ্বনি** (  ), যা মার্কিন পরিভাষায় **উচ্চ স্বরধ্বনি** (  ) নামেও পরিচিত, স্বরধ্বনির একটি শ্রেণি, যা অনেক কথ্য ভাষায় ব্যবহৃত হয়। এই শ্রেণির ধ্বনির সংজ্ঞাগত বৈশিষ্ট্য হলো জিহ্বা মুখের তালুর যতটা সম্ভব কাছাকাছি অবস্থান করে, তবে কোনও সংকোচন তৈরি করে না (ব্যঞ্জনধ্বনির উচ্চারণের সময় সংকোচন তৈরি হয়)।

সংবৃত (   ) নামটি আন্তর্জাতিক ধ্বনিবিজ্ঞান সংগঠন দ্বারা সুপারিশ করা হয়েছে। আমেরিকান ধ্বনিতাত্ত্বিক ঐতিহ্যে সংবৃত স্বরধ্বনিগুলিকে প্রায়শই "উচ্চ" স্বরধ্বনি হিসেবে উল্লেখ করা হয়, কারণ উচ্চারণের সময় জিহ্বা মুখের ভিতরে উঁচুতে অবস্থান করে। 

কোনো ভাষার ধ্বনিতত্ত্বের প্রেক্ষাপটে, একটি *উচ্চ স্বরধ্বনি* বলতে *মধ্য স্বরধ্বনি*র চেয়ে বেশি সংবৃত যেকোনো স্বরধ্বনিকে বোঝানো যেতে পারে। অর্থাৎ, সংবৃত-মধ্য স্বরধ্বনি, প্রায়-সংবৃত স্বরধ্বনি এবং সংবৃত স্বরধ্বনি সবই উচ্চ স্বরধ্বনি হিসেবে বিবেচ্য।

## আরো দেখুন

* বিবৃত স্বরধ্বনি

## তথ্যসূত্র
ফ্র্যাঙ্ক ভ্যান্ডারস্লুট

**ফ্র্যাঙ্ক লিওনার্ড ভ্যান্ডারস্লুট**  (জন্ম: ১৪ আগস্ট, ১৯৪৮) একজন মার্কিন উদ্যোক্তা, রেডিও নেটওয়ার্কের মালিক, র‍্যাঞ্চার এবং রাজনৈতিক প্রচারণার অর্থদাতা। তিনি মেলালেউকা, ইনকর্পোরেটেডের প্রতিষ্ঠাতা এবং প্রাক্তন প্রধান নির্বাহী কর্মকর্তা।  তার অন্যান্য ব্যবসায়িক আগ্রহের মধ্যে রয়েছে রিভারবেন্ড র‍্যাঞ্চ  এবং রিভারবেন্ড কমিউনিকেশনস।  ভ্যান্ডারস্লুট মার্কিন চেম্বার অফ কমার্সের পরিচালনা পর্ষদ এবং নির্বাহী বোর্ডেও দায়িত্ব পালন করেছেন।     *ল্যান্ড রিপোর্ট* তাকে দেশের ৯২তম বৃহত্তম জমির মালিক হিসেবে তালিকাভুক্ত করেছে।  ২০১৭ সালে, ফোর্বস ভ্যান্ডারস্লুটকে আইডাহোর সবচেয়ে ধনী ব্যক্তি এবং ২.৭ বিলিয়ন ডলারের মোট সম্পদের সাথে ৩০২তম ধনী মার্কিন হিসেবে তালিকাভুক্ত করেছে। 

## ব্যক্তিগত জীবন
ভ্যান্ডারস্লুট তার স্ত্রী বেলিন্ডা ভ্যান্ডারস্লুট (ডাকনাম বয়াক) এর সাথে আইডাহোর আইডাহো ফলসে থাকেন, যাকে তিনি ১৯৯৫ সালে বিয়ে করেছেন।  তাদের একত্রে ১৪ সন্তান রয়েছে: ফ্র্যাঙ্ক ভ্যান্ডারস্লুটের পূর্ববর্তী দুটি বিবাহ থেকে ৬টি এবং বেলিন্ডা ভ্যান্ডারস্লুটের প্রথম বিবাহ থেকে ৮টি।  ভ্যান্ডারস্লুট পূর্বে ক্যাথলিন ভ্যান্ডারস্লুট (ডাকনাম জুন্ডেল) এবং তার দ্বিতীয় স্ত্রী ভিভিয়ান ভ্যান্ডারস্লুটকে বিয়ে করেছিলেন। 

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইডাহোর ব্যবসায়ী
বিষয়শ্রেণী:মার্কিন ভূস্বামী
বিষয়শ্রেণী:মন্টানার খ্রিস্টান
বিষয়শ্রেণী:ব্রিগহাম ইয়াং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন প্রধান নির্বাহী
বিষয়শ্রেণী:আইডাহোর রিপাবলিকান
পাওয়েল ক্লেটন

**পাওয়েল ফুক ক্লেটন** (৭ আগস্ট, ১৮৩৩ ২৫ আগস্ট, ১৯১৪) ছিলেন একজন মার্কিন রাজনীতিবিদ, কূটনীতিবিদ ও ব্যবসায়ী, যিনি ১৮৬৮ থেকে ১৮৭১ সাল পর্যন্ত আর্কানসাসের ৯ম গভর্নর, ১৮৭১ থেকে ১৮৭৭ সাল পর্যন্ত আর্কানসাসের রিপাবলিকান মার্কিন যুক্তরাষ্ট্রের সিনেটর এবং ১৮৯৭ থেকে ১৯০৫ সাল পর্যন্ত মেক্সিকোতে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেছেন।

## ব্যক্তিগত জীবন
১৮৬৫ সালের ১৪ ডিসেম্বর ক্লেটন আর্কানসাসের হেলেনার অ্যাডালিন ম্যাকগ্রাকে বিয়ে করেন।  তাদের ৩ মেয়ে এবং ২ ছেলে ছিল, যদিও এক ছেলে শৈশবেই মারা যায়। তাদের ছেলে, পাওয়েল ক্লেটন, জুনিয়র, ১৬তম মার্কিন যুক্তরাষ্ট্রের অশ্বারোহী বাহিনীর একজন মেজর হন এবং তাকে আর্লিংটন জাতীয় সমাধিস্থলে সমাহিত করা হয়।  ক্লেটনের দুই মেয়ে বেলজিয়াম এবং ইংল্যান্ডের কূটনীতিকদের সাথে বিবাহ বন্ধনে আবদ্ধ হন।  ১৮৬৮ সালের ৯ সেপ্টেম্বর, লিটল রকের বাইরে শিকার করার সময় ক্লেটনের রাইফেল থেকে গুলি বের হয়ে যায় যার জন্য তিনি বাম হাত হারান। 

## আরো দেখুন

* ব্রুকস-ব্যাক্সটার যুদ্ধ
* ক্লেটন পরিবার
* আমেরিকান গৃহযুদ্ধের জেনারেলদের তালিকা (ইউনিয়ন)
* আরকানসাসের গভর্নরদের তালিকা

## উদ্ধৃতি

## সূত্র

* 
* 

## আরও পড়া

* আইশার, জন এইচ., এবং আইশার, ডেভিড জে., *[https://books.google.com/books?id=Fs0Ajlnjl6AC সিভিল ওয়ার হাই কমান্ডস]*, স্ট্যানফোর্ড ইউনিভার্সিটি প্রেস, ২০০১,  ।

## বহিঃসংযোগ

* 
* Powell Clayton at the National Governors Association

বিষয়শ্রেণী:১৮৩৩-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:ওয়াশিংটন, ডি.সির লেখক
বিষয়শ্রেণী:আর্কানসাসের ব্যবসায়ী
বিষয়শ্রেণী:ব্রিগেডিয়ার জেনারেল
বিষয়শ্রেণী:মার্কিন রাজনৈতিক লেখক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:মার্কিন পুরকৌশলী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন কূটনীতিবিদ
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:রাষ্ট্রদূত বা মন্ত্রী তথ্যছক অফিসহোল্ডার পাতাসমূহ ব্যবহার করছে
বিষয়শ্রেণী:ওয়াশিংটন, ডি. সির রিপাবলিকান
বিষয়শ্রেণী:ইউনিয়ন সেনাবাহিনীর জেনারেল
বিষয়শ্রেণী:আর্কানসাসের কৃষক
বিষয়শ্রেণী:অশ্বারোহী কমান্ডার
বিষয়শ্রেণী:আর্লিংটন জাতীয় সমাধিস্থলে সমাহিত
বিষয়শ্রেণী:মার্কিন মিলিশিয়া অফিসার
বিষয়শ্রেণী:মেক্সিকোতে মার্কিন যুক্তরাষ্ট্রের রাষ্ট্রদূত
বিষয়শ্রেণী:১৯শ শতাব্দীর মার্কিন যুক্তরাষ্ট্রের সিনেটর
বিষয়শ্রেণী:১৯শ শতাব্দীর মার্কিন প্রকৌশলী
২০২৬ বাংলাদেশ প্রিমিয়ার লিগ

**বাংলাদেশ প্রিমিয়ার লিগ ২০২৬** (বিপিএল ২০২৬) হচ্ছে বাংলাদেশ প্রিমিয়ার লিগের দ্বাদশ আসর। টুর্নামেন্টটি ২০২৫ সালের ২৬ ডিসেম্বর শুরু হয়ে ২০২৬ সালের জানুয়ারির ২৩ তারিখ শেষ হয়। খেলোয়াড় নিলাম অনুষ্ঠিত হয়েছে ৩০ নভেম্বর ২০২৫ তারিখে।

## পটভূমি
২০২৬ বিপিএল মৌসুমের সময়সূচি সংঘর্ষে পড়েছিলো বিগ ব্যাশ লিগ, এসএ২০, সুপার স্ম্যাশ এবং আইএলটি২০-র সঙ্গে।

গত মৌসুমে দুর্বার রাজশাহী ও চিটাগং কিংসের সঙ্গে অর্থপ্রদানের সমস্যা নিয়ে কিছু বিতর্ক সৃষ্টি হয়েছিল। চলতি মৌসুমে, যেসব দল প্রয়োজনীয় নথি উপস্থাপন করতে ব্যর্থ হয়েছে, বিসিবি সেই দলগুলোকে বাদ দেওয়ার সিদ্ধান্ত নেয়।

২০২৬ সালের জাতীয় নির্বাচন-ও একটি কারণ, যার জন্য প্রতিযোগিতা সময়মতো শেষ করতে কম দল নিয়ে বিপিএল আয়োজন করা হচ্ছে।

চট্টগ্রাম ফ্র্যাঞ্চাইজিটির মালিকানা অর্জন করে ট্রায়াঙ্গেল স্পোর্টস, পরে দলের নাম পরিবর্তন করে চট্টগ্রাম রয়্যালস রাখা হয়। রাজশাহী ফ্র্যাঞ্চাইজিতেও মালিকানা পরিবর্তন হয়েছে; এখন এটি নাবিল গ্রুপ অব ইন্ডাস্ট্রিজের মালিকানাধীন এবং নতুন নামরাজশাহী ওয়ারিয়র্স। সিলেট ফ্র্যাঞ্চাইজির মালিকানা গেছে ক্রিকট উইথ সামির কাছে, এবং এর নতুন নাম সিলেট টাইটান্স। নোয়াখালী এক্সপ্রেস নতুন ফ্র্যাঞ্চাইজি হিসেবে যুক্ত হয়েছে, যা অধিগ্রহণ করেছে দেশ ট্রাভেলস। খুলনা এবং বরিশাল ফ্র্যাঞ্চাইজিগুলো এই মৌসুমে অংশ নেয় নি।

নিলাম অনুষ্ঠিত হয় ৩০ নভেম্বর ২০২৫ তারিখে।

## দলসমূহ
এবারের আসরে মোট ৬টি ফ্র্যাঞ্চাইজি অংশগ্রহণ করছে।  নিলাম অনুষ্ঠিত হবে হবে ৩০ নভেম্বর ২০২৫ তারিখে। দলগুলোর নাম ৬ নভেম্বর ২০২৫ তারিখে ঘোষণা করা হয়।

## ভেন্যু

## দলের গঠন
নিলামটি ৩০ নভেম্বর ২০২৫ তারিখে অনুষ্ঠিত হয়েছে।

## লীগ পর্যায়
### পর্ব ১ (সিলেট)


----



----




----




----




----




----



----




----




----




----




----




----



----




----




----




----




----




----



----




----




----




----




----




----
### পর্ব ২ (ঢাকা)



----




----




----




----




----




----

## প্লে-অফ





### এলিমিনেটর




### কোয়ালিফায়ার ১




### কোয়ালিফায়ার ২



----

### ফাইনাল

## তথ্যসূত্র

বিষয়শ্রেণী:বাংলাদেশ প্রিমিয়ার লিগের মৌসুম
বিষয়শ্রেণী:২০২৬-এ বাংলাদেশী ক্রিকেট
জয় গোয়েবেন

**জয় এল. গোয়েবেন** (জন্ম: ১৬ অক্টোবর, ১৯৭২) একজন মার্কিন শিক্ষক, ব্যবসায়ী ও উইসকনসিনের ব্রাউন কাউন্টির রিপাবলিকান রাজনীতিবিদ। তিনি উইসকনসিন রাজ্য পরিষদ সদস্য, ২০২৩ সালের জানুয়ারি থেকে উইসকনসিনের ৫ম ৫ম বিধানসভা জেলার প্রতিনিধিত্ব করছেন।

## জীবনী
জয় গোয়েবেনের জন্ম ও বেড়ে ওঠা উইসকনসিনের গ্রিন বেতে।  তিনি গ্রিন বে ইস্ট হাই স্কুল থেকে পাশ করেন এবং তারপর উইসকনসিন-গ্রিন বে বিশ্ববিদ্যালয় থেকে স্নাতক ডিগ্রি অর্জন করেন এবং ওয়াল্ডেন বিশ্ববিদ্যালয় থেকে স্নাতকোত্তর ডিগ্রি অর্জন করেন।

## তথ্যসূত্র

## বাহ্যিক লিঙ্কগুলি

* প্রচারণার ওয়েবসাইট
* উইসকনসিন আইনসভায় প্রতিনিধি জয় এল. গোয়েবেন (২০২৩)
* উইসকনসিন ভোটে জয় গোয়েবেন

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উইসকনসিনের ব্যবসায়ী
বিষয়শ্রেণী:২১শ শতাব্দীর উইসকনসিন আইনসভার সদস্য
বিষয়শ্রেণী:ওয়াল্ডেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উইসকনসিন–গ্রিন বে বিশ্ববিদ্যালয়ের প্রাক্তন শিক্ষার্থী
জাতিসংঘের নারী দশক

থাম্ব
**জাতিসংঘের নারী দশক** ছিল ১৯৭৬ থেকে ১৯৮৫ পর্যন্ত একটি সময়কাল, যা নারীদের ওপর প্রভাব ফেলে এমন নীতি ও বিষয়সমূহের ওপর কেন্দ্রিত ছিল, যেমন: বেতন সমতা, লিঙ্গভিত্তিক সহিংসতা, ভূমির মালিকানা এবং অন্যান্য মানবাধিকার। এটি আন্তর্জাতিক নারী বর্ষের শেষে ১৯৭৫ সালের ১৫ ডিসেম্বর  জাতিসংঘ সাধারণ পরিষদের ৩১/১৩৬ নম্বর প্রস্তাবের মাধ্যমেগৃহীত হয়।

এই দশক আনুষ্ঠানিকভাবে তিনটি আন্তর্জাতিক বৈঠক ও সম্মেলন নিয়ে গঠিত ছিল—মেক্সিকো সিটিতে “চেতনা জাগরণ”, কোপেনহেগেনে “নেটওয়ার্ক গঠন” , এবং নাইরোবিতে “বিশ্বব্যাপী নারীদের ঐক্য” বিষয়ে সম্মেলন অনুষ্ঠিত হয়। এছাড়াও, নির্দিষ্ট কিছু জাতিসংঘ সংস্থা (ইউনেস্কো, ডাব্লিউএইচও, ইক্লা, ইইসি) এবং বেসরকারি সংগঠন (ওয়াইডব্লিউসিএ, ওয়ার্ল্ড কাউন্সিল অব চার্চেস, ন্যাশনাল অ্যাসোসিয়েশন অব উইমেন)-এর সঙ্গে আঞ্চলিক বৈঠকও অনুষ্ঠিত হয়েছিল।

## ইতিহাস
প্রথম জাতিসংঘ নারী সম্মেলন অনুষ্ঠিত হয় ১৯৭৫ সালে মেক্সিকো সিটিতে। সেখানে ঘোষণা করা হয় যে ১৯৭৬ সাল থেকে “নারীদের জন্য জাতিসংঘ দশক” শুরু হবে, যা মূলত লেটিশিয়া শাহানি ও উ থান্টের প্রচেষ্টার ফল ছিল। জাতিসংঘের সদস্য রাষ্ট্রসমূহ নারীদের সাক্ষরতা বৃদ্ধি, কারিগরি প্রশিক্ষণ, শিক্ষা এবং কর্মসংস্থানের সুযোগ বাড়ানোর লক্ষ্য গ্রহণ করে। এছাড়াও, তারা নারীদের জন্য স্বাস্থ্য শিক্ষা ও সেবা, পরিবার পরিকল্পনা শিক্ষা এবং কল্যাণমূলক সেবা উন্নত করার পরিকল্পনাও গ্রহণ করে।

## তথ্যসূত্র

বিষয়শ্রেণী:জাতিসংঘের উদ্‌যাপন
বান্দা বাসুদেব রাও

**বান্দা বাসুদেব রাও** , সংক্ষেপে 'বি ভি রাও' ( ৬ নভেম্বর ১৯৩৫ - ২৬ জানুয়ারি ১৯৯৬)  ছিলেন একজন ভারতীয় উদ্যোক্তা এবং কৃষিবিদ  যিনি ভারতে পোল্ট্রি শিল্পের জনক হিসাবে পরিচিত।  তিনি ১৯৭১ খ্রিস্টাব্দে 'ভি এইচ গ্রুপ' নামে একটি ভারতীয় সংঘবদ্ধ গোষ্ঠী প্রতিষ্ঠা করেন। তিনি জাতীয় ডিম সমন্বয় কমিটি তথা 'ন্যাশনাল এগ কো-অডিনেশন কমিটি (এনইসিসি)'র প্রতিষ্ঠাতা-সভাপতি ছিলেন  ১৯৯০ খ্রিস্টাব্দে ভারত সরকার তাঁকে দেশের চতুর্থ সর্বোচ্চ বেসামরিক পুরষ্কার, পদ্মশ্রী প্রদান করে । তার মৃত্যুর সময় পরিবারের সম্মিলিত সম্পদের পরিমাণ ছিল $৩২৫ মিলিয়ন ( ₹ ১৩০০ কোটি)। ১৯৯৬ খ্রিস্টাব্দ নাগাদ তাঁর সংস্থায় প্রায় ৫০০০ কর্মচারী সরাসরি নিযুক্ত ছিল। 

## জীবনী
বি ভি রাও ১৯৩৫ খ্রিস্টাব্দের ৬ নভেম্বর ব্রিটিশ ভারতের তৎকালীন হায়দ্রাবাদ রাজ্যের (অধুনা তেলেঙ্গানা) রাজ্যের হায়দ্রাবাদের চঞ্চলগুড়ায় এক 'মুন্নুরু কাপু' নামের তেলুগু কৃষক পরিবারে [ 6 ] জন্মগ্রহণ করেন । 

## কর্মজীবন
বি ভি রাও টেলিফোন অপারেটর, রেলওয়ে পুলিশ কর্মী এবং একজন প্রতিমন্ত্রীর ব্যক্তিগত সচিব হিসাবে কাজ করার পর, রাজেন্দ্রনগরের *আচার্য এনজি রঙ্গা কৃষি বিশ্ববিদ্যালয়*-এ একটি স্বল্পমেয়াদী কোর্সে ভর্তি হন। শিক্ষার অভাবে যাতে নিম্ন-স্তরের চাকরি করার পরিবর্তে স্বাধীনভাবে কৃষকের হিসাবে জীবনজীবিকা পালন স্থির করেন। বিশ্ববিদ্যালয়ে দুগ্ধ ও হাঁস-মুরগি পালনের একটি প্রশিক্ষণ কর্মসূচি তিনি সফলভাবে সম্পন্ন করেন। তাঁর এক আমেরিকান প্রশিক্ষক মুর-এর ব্যবসায়িক উদ্যোগে ৫০০ টি হাঁস-মুরগি পালিত হত এবং প্রথমদিকে তিনি সেখানে তাঁর কাছে হাতেকলমে কাজ শেখার সুযোগ পান।  এবং শীঘ্রই তিনি ৭ একর জমিতে নিজস্ব উদ্যোগ শুরু করেন। অর্থের জন্য তিনি তাঁর স্ত্রীর গয়না বিক্রি করেন।  ১৯৭০ খ্রিস্টাব্দে শুরু হওয়া তার নিজের ব্যবসায়িক প্রয়াস ১৯৭১ খ্রিস্টাব্দে, এক বন্ধুর সহযোগে পুনের কাছে 'ভেঙ্কটেশ্বর হ্যাচারিজ লিমিটেড' বর্তমানে *ভি এইচ গ্রুপে* পরিণত হয়। এটি ভারত, বাংলাদেশ, যুক্তরাজ্য, সিঙ্গাপুর, ভিয়েতনাম এবং ব্রাজিলসহ বিশ্বের ১৭ টি দেশে অফিস ও উৎপাদন সুবিধা বিস্তৃত করেছে। ২০১৫ খ্রিস্টাব্দে পোল্ট্রিজাত দ্রব্য ডিম, মাংস ছাড়াও প্রক্রিয়াজাত খাদ্য, পশুর টিকা ও ওষুধ, গবাদি পশুর খাবার, খেলাধুলার সামগ্রী সহ ২ বিলিয়ন মার্কিন ডলারের ব্যবসায়িক প্রতিষ্ঠানে পরিণত হয়েছে।  ২০১০ খ্রিস্টাব্দ হতে ইএফএল চ্যাম্পিয়নশিপ, ব্ল্যাকবার্ন রোভার্স ফুটবল ক্লাব-এ প্রতিষ্ঠানটির ৯৯.৯ শতাংশ অংশীদারিত্ব আছে । 

১৯৮০-এর দশকের গোড়ার দিকে বাজারে ডিমের দাম কমে গেলে, সারা দেশে বি ভি রাও কৃষকদের সংঘবদ্ধ করেন এবং ১৯৮২ খ্রিস্টাব্দে জাতীয় ডিম সমন্বয় কমিটি প্রতিষ্ঠা করেন এবং তিনিই এর প্রতিষ্ঠাতা-চেয়ারম্যান ছিলেন।  তিনি 'ওয়ার্ল্ড পোল্ট্রি সায়েন্স অ্যাসোসিয়েশন' (WPSA)-এর সাথেও যুক্ত ছিলেন এবং ১৯৯৩ থেকে ১৯৯৬ খ্রিস্টাব্দে পর্যন্ত এর ভারতীয় শাখার নেতৃত্ব দেন।  ১৯৯০ খ্রিস্টাব্দে ভারত সরকার তাঁকে দেশের চতুর্থ সর্বোচ্চ বেসামরিক সম্মান পদ্মশ্রী প্রদান করে।  *ওয়ার্ল্ড পোল্ট্রি সায়েন্স অ্যাসোসিয়েশন* ২০০৪ খ্রিস্টাব্দে তাঁকে তাদের 'হল অফ ফেম'-এ অন্তর্ভুক্ত করে। কিন্তু আনুষ্ঠানিক পুরষ্কার প্রদান অনুষ্ঠান হওয়ার আগেই তিনি মারা যান।

## আরো দেখুন

* জাতীয় ডিম সমন্বয় কমিটি
* ভিএইচ গ্রুপ

## তথ্যসূত্র

বিষয়শ্রেণী:ভারতীয় শিল্পপতি
বিষয়শ্রেণী:ভারতীয় কৃষিবিদ
বিষয়শ্রেণী:হায়দরাবাদ জেলা, ভারতের ব্যক্তি
বিষয়শ্রেণী:২০০৪-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:বাণিজ্য ও শিল্পে পদ্মশ্রী প্রাপক
সোনাম ল্হোসার

**সোনাম ল্হোসার** হল নেপালের তামাং এবং যোল্মো সম্প্রদায়ের পাশাপাশি ভারতের সিকিম এবং দার্জিলিং অঞ্চলের একটি নববর্ষের উৎসব। এটি শীতকালীন অয়নকালের পরে দ্বিতীয় অমাবস্যার দিনে পালন করা হয়, যা সাধারণত পূর্ব চান্দ্র পঞ্জিকা অনুসারে মাঘ মাসের *শুক্লা প্রতিপদ*  দিবস।

বছরের ১২ মাস ১২টি ভিন্ন প্রাণীর সাথে সম্পর্কিত - ইঁদুর, ষাঁড়, বাঘ, খরগোশ, ঈগল, সাপ, ঘোড়া, ছাগল/ভেড়া, বানর, মোরগ, কুকুর এবং শূকর। ঐতিহাসিকভাবে, ফসল কাটার পরে এই উৎসব পালিত হয়।

## ক্রিয়াকলাপ
সোনাম ল্হোসারে যোল্মো সম্প্রদায়ের লোকেরা মঠ এবং স্তূপ পরিদর্শন করে। অন্যদিকে, মন্দ আত্মাদের তাড়ানোর জন্য মুখোশ নৃত্যের মাধ্যমে বিশেষ অনুষ্ঠান পরিবেশন করা হয়। দেব-দেবীদের স্বাগত জানাতে ঘরবাড়ি এবং আশেপাশের এলাকা পরিষ্কার করা হয়।

সোনাম ল্হোসারে গরুর মাংস, শুয়োরের মাংস, মুরগি, খাসির মাংস, মাছ এবং মিষ্টি খাওয়া হয়। খাপসে এবং বাবর (একরকম রুটির মতো কিন্তু ভাতের তৈরি) এবং থংসে মূলত হিওলমো সম্প্রদায়ের মধ্যে খাওয়া হয়।
alt=Tamang Sonam Losar celebration 2019 in Kathmandu, Nepal|থাম্ব|নেপালের কাঠমান্ডুতে তামাং জনগোষ্টির সোনম ল্হো‌সার উদযাপন, ২০১৯
সাংস্কৃতিক অনুষ্ঠানে অংশগ্রহণ এবং একে অপরের সাথে শুভেচ্ছা বিনিময়ের জন্য লোকেরা ঐতিহ্যবাহী পোশাক এবং গয়না পরে। উৎসবে নৃত্যের জন্য তামাং সেলো এবং ডাম্ফু বাজানো হয়। হিওলমো সম্প্রদায়ের মধ্যে সাধারণত সায়াব্রু নৃত্য হয়।

## আরও দেখুন

* তমু ল্হোসার, গুরুং সম্প্রদায়ের নববর্ষের দিন
* লোসার, তিব্বতি নববর্ষের দিন

## তথ্যসূত্র

## বহিঃসংযোগ
* উৎসবের স্থিরচিত্র

বিষয়শ্রেণী:ভারতে নববর্ষ
বিষয়শ্রেণী:নেপালের বৌদ্ধ উৎসব
বিষয়শ্রেণী:নববর্ষ উদ্‌যাপন
বিষয়শ্রেণী:নেপালের উৎসব
বিষয়শ্রেণী:তামাং সংস্কৃতি
বিষয়শ্রেণী:ভারতের বৌদ্ধ উৎসব